Henricus Orthobius Fleischer
Henricus Orthobius (Theodisce Heinrich Leberecht) Fleischer,  21 Februarii 1801 in Schandau natus et 10 Februarii 1888 Lipsiae mortuus, fuit philologus linguarum orientalium peritus Germanicus; linguae Arabicae praecipuam operam dabat.

Vita et opera

In Alma Matre Lipsiensi, postea Lutetiae et Dresdae linguae Arabicae, Persicae et Turcicae studuit. Ab anno 1836 usque ad mortem Lipsiae linguas orientales docuit.

Edidit et Latine vertit Abulfedae historiae partem primam, a Reiske magistro sui ineditam (Lipsiae, 1831); Monilia aurea ab al-Zamakhshari composita edidit cum versione Theodisca (1835), et commentaria ad Alcoranum al-Bayḍawi (1837), et Centum dicta Ali (1837, editio Arabica et Persica cum versione Theodisca). Catalogum manuscriptorum orientalium Lipsiensium composuit. Christiani Habicht editionem Mille et unius noctium continuavit (vol. IX-XII, 1842-1843) aliaque opera reliquit.

Notae

Nexus externi

 Abulfedae Historia anteislamica...

Orientalistae
Philologi Germaniae
Alumni Universitatis Lipsiensis
Socii Academiae Inscriptionum et Litterarum Humaniorum
Socii Academiae Scientiarum Russicae
Socii Academiae Scientiarum Borussicae